ରୁଚା ଇନାମଦାର ଜଣେ ଭାରତୀୟ ଅଭିନେତ୍ରୀ, ଯିଏକି ମୁଖ୍ୟତଃ ହିନ୍ଦୀ ଓ ମରାଠୀ କଥାଚିତ୍ରରେ କାମ କରନ୍ତି । ୨୦୧୪ ମସିହାରେ ସେ ଚିଲ୍‍‍ଡ୍ରେନ୍ ଅଫ୍ ୱାର୍ ଜରିଆରେ ହିନ୍ଦୀ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ୨୦୧୫ ମସିହାରେ ସେ ସନ୍‌ରେ କାମ କରିଥିଲେ । ୨୦୧୭ ମସିହାରେ ସେ ଗଣେଶ ଆଚାର୍ଯ୍ୟଙ୍କ ନିର୍ଦ୍ଦେଶିତ ମରାଠୀ କଥାଚିତ୍ର ଭିକାରୀରେ ଅଭିନୟ କରିଥିଲେ । ରୁଚା କ୍ରିମିନାଲ୍ ଜଷ୍ଟିସ୍ ଜରିଆରେ ୱେବ୍ ସିରିଜ୍‌ରେ କାମ କରିବା ଆରମ୍ଭ କରିଥିଲେ, ଯେଉଁଥିରେ ସେ ଅବନୀ ଭୂମିକାରେ ଅଭିନୟ କରିଥିଲେ । ଏହି ଚରିତ୍ରରେ ତାଙ୍କ ଅଭିନୟକୁ ଦର୍ଶକ ପ୍ରଶଂସା କରିଥିଲେ । ହଟ୍‌ଷ୍ଟାର୍‌ରେ ପ୍ରଦର୍ଶିତ ୱେବ୍ ସିରିଜ୍ ଦି ଗ୍ରେଟ୍ ଇଣ୍ଡିଆନ୍ ମର୍ଡରରେ ରିତୁ ରାୟ ଭୂମିକାରେ ଅଭିନୟ କରିଥିଲେ । ପ୍ରାରମ୍ଭିକ ଜୀବନ ରୁଚା ମୁମ୍ବାଇର ଜେଜେ ହସ୍ପିଟାଲ କ୍ୟାମ୍ପସରେ ବଡ଼ ହୋଇଥିଲେ । ସେ ଦନ୍ତ ଚିକିତ୍ସକ ଭାବରେ ପାଠ ପଢ଼ିଛନ୍ତି । ଅଭିନୟ ଜୀବନ ରୁଚା ଜଣେ ମଡେଲ୍ ଭାବରେ ୭୦ରୁ ଅଧିକ ଦୂରଦର୍ଶନ ବିଜ୍ଞାପନରେ କାମ କରିଛନ୍ତି, ଯେଉଁଥିରେ ସେ ଅମିତାଭ ବଚ୍ଚନ, ଅମିର ଖାନ୍, ଶାହାରୁଖ୍ ଖାନ୍, ଅନିଲ କପୁର, ଜନ୍ ଆବ୍ରାହମଙ୍କ ଭଳି ଜଣାଶୁଣା କଳାକାରଙ୍କ ସହିତ କାମ କରିଥିଲେ । ସେ ଥିଏଟରରେ ମଧ୍ୟ କାମ କରିଛନ୍ତି । କଥକ ଏବଂ ଲାଟିନ୍ ବଲ୍‌ରୁମ୍ ଡ୍ୟାନ୍ସର୍‌ ଆଦିରେ ସେ ପ୍ରଶିକ୍ଷଣ ନେଇଛନ୍ତି ।